Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 5302

3. részletes követelmények. Az Élő idegen nyelv műveltségi területhez írt bevezetőben hangsúlyozzuk, hogy ennek tantervfelépítése eltér a többi műveltségterület követelményrendszerétől, mivel a tananyagot, a fejlesztési követelményeket és a minimális teljesítményt nem lehetett táblázatban egymás mellé helyezni. Így a cél-, tananyag- és követelményrendszerünk is eltér formailag a Képességfejlesztő és értékőrző program részletes tanterveinek tananyagleírásaitól, amennyiben a teljesítmény (az elégséges és jeles szint) részletes kifejtése az egyes évfolyamok tematikus tananyagának és tanulási programjának leírása után található, az Európa Tanács nyelvi szintleírásaihoz* igazodó tagolásban. Az Angol nyelv tanulásának céljai a 7–12. évfolyamon A 7. évfolyamon a beszédértés során arra kell törekedni, hogy a tanuló ne csak a tanár angol nyelvű óravezetését, de egyszerűbb magyarázatait is megértse, illetve a meg nem értés tényét angolul közölje, angolul kérjen segítséget a megértéshez. Az önálló szövegalkotás során nagyon fontos, hogy a tanuló a formális/informális stílusnak megfelelően tudjon megnyilatkozni. Az olvasási-szövegértési képességet nagy mértékben fejleszti a kétnyelvű olvasmányok olvastatása, ezért ez kiemelt feladat ebben a tanévben. A nyelvtan tanulásakor a fő hangsúlyt a mondat szintjére kell helyezni. Az irodalom, művészetek tanításából nem maradhat ki a tanulói “szubkultúra” elemeinek közös feldolgozása sem. A 8. évfolyamon a kommunikációból megtanultak alkalmazására helyezzük a hangsúlyt. Az autentikus szövegfoltok olvastatása nagyban segíti a célnyelv országaiban való eligazodást. Nagyon fontos annak felismertetése, hogy az egyjelentésű, többjelentésű, egyalakú és többalakú szavak nem felelnek meg a két nyelvben egymásnak, ezért fordításkor, önálló szövegalkotásnál és szótárazás során erre nagy gondot kell fordítani. Az írásbeli szövegalkotás tanulása is most már egyértelműen a felhasználhatóság céljait szolgálja: továbbtanulás, munkavállalás során használatos alapvető szövegtípusokat tanulnak a diákok. Az irodalom, a kultúra tanítása összefoglaló jellegű, tekintettel a jelenlegi iskolaszerkezetre. Ám az itt megjelenő témák – a tanulók érdeklődése és a tanár lehetőségei szerint – továbbvihetők. A 9–12. évfolyamon kommunikáció tanulása eredményeképp a tanulók legyenek képesek érthetően beszélni, információt kérni és adni, személyeket, tárgyakat, eseményeket, érzéseit, véleményét leírni, kifejteni, magyarázatot kérni, beszélgetést kezdeményezni, fenntartani és zárni. Az elsajátított ismeretek és kifejlesztett képességek birtokában legyenek képesek önállóan is tanulni: szótárakat, lexikonokat, segédanyagokat önállóan kezelni, könyvtári és egyéb önálló munkát elvégezni. A nyelv szerkezetével való megismerkedés lehetővé teszi, hogy a tanulók a saját anyanyelvüket is tágabb rendszerben tudják szemlélni. Az angol nyelvű kultúráról szerzett ismereteik segítsék őket a magyar kultúra megítélésében is. A megszerzett nyelvi és kulturális ismeretek segítségével tudjanak a tanulók új emberi kapcsolatokat teremteni más kultúrák képviselőivel. * Modern Languages; Learning, Teaching, Assesment. A Common European Framework of Reference (1996). Strasbourg, Council of Europe, 131 p. 2006/20/II. szám A tananyag-elsajátítás, az ellenőrzés és az értékelés módszerei a 7–8. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Játékos foglalkozások: főképp kezdetben, a tanulók motiválása, a francia nyelvű beszédhallás, beszédértés képességének kialakításafejlesztése, a hang-betű kapcsolatok, az olvasás és írás tanulása szolgálatában  Dalok, mondókák, versek memorizálása  Szavak, szószerkezetek, nyelvtani jelenségek kiemelése, memorizálása, gyakorlása sokféle kontextusban  A szókészlet gyarapítása dialógusok, didaktikus, szépirodalmi és ismeretterjesztő szövegek befogadása, reprodukáltatása és produkáltatása által, rendszeres ismétléssel, gyakorlással  Olvasási, írási-helyesírási, társalgási feladatgyűjtemény, munkafüzet használata  Szituációs játékok a mindennapi kommunikációs képességek fejlesztése érdekében  Angol gyermekjátékok tanulása, játszása  Önművelési technikák gyakorlása szótárhasználat, angol nyelvű újságok, ajánlások olvasása révén  Angol nyelvű drámajáték előadása  Egyéni és csoportos beszélgetés (társalgás) a célnyelven  Szóbeli feladatok megoldatása idegen- és anyanyelven  Munkafüzetek rendszeres minőségi ellenőrzése  Házi feladatok tartalmi ellenőrzése  Iskolai dolgozatok íratása  Páros szereplés nyelvi szituációban  Egyéni elemző minősítés szóban  Páros és csoportos teljesítmények minősítése szóban  Nagyobb írásbeli produktumok (fordítás, idegen nyelvű szövegalkotás stb.) elemző minősítése írásban, osztályzattal és/vagy analitikus pontozással 2006/20/II. szám A tananyag-elsajátítás, az ellenőrzés és az értékelés módszerei a 9–12. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  A nyelvtantanításban az erősödő tudatosítással előtérbe kerülnek a deduktív eljárások  Az olvasás-szövegfeldolgozás keretében fokozottabb szerepet kap a néma olvastatás  Fokozódó számú önálló feladatmegoldás a munkafüzet és feladatgyűjtemény felhasználásával  Angol nyelvű köznapi, szakmai és szépirodalmi szövegek hallgatása magnetofonról, a hallás után értés fejlesztésére  A szöveghallás, szövegértés fejlesztése érdekében dalok, versek tanulása  Szerepjátékok, főképp a civilizációs ismeretek tanulásában  „Oda-vissza” fordítás gyakoroltatása  Szituációs játékok a mindennapi kommunikációs képességek fejlesztése érdekében  Önművelési technikák gyakorlása szótárhasználat, angol nyelvű újságok, ajánlások olvasása révén  Angol nyelvű drámajátékok vagy más irodalmi mű előadása közönségnek  Teljesítmény-megbeszélés egyénileg és csoportosan  Társalgás a célnyelven  Munkafüzetek és házi feladatok rendszeres tartalmi ellenőrzése  Iskolai dolgozatok íratása  Nyelvi szituációs viselkedés elemzése  Tudásmérés állami nyelvvizsgateszttel  Elemző minősítés egyéni teljesítményre, szóban  Páros és csoportos teljesítmények szóbeli elemző minősítése  Elemző-összegező minősítés tematikus egység végén, egyénileg és kollektíve, szóban  Nagyobb nyelvi produktumok elemző minősítése írásban, analitikus pontozással és/vagy érdemjeggyel Taneszköz, tanítási segédlet Évfolyam Raktári szám Cím 7. Project English 3. Student’s Book 8. Headway Pre-Intermediate Student’s Book 8. Headway Intermediate Student’s Book 9. Headway Pre-Intermediate Student’s Book 10. Headway Intermediate Student’s Book 11–12. Headway Upper Intermediate Student’s Book Az angol nyelv tanításához szükséges legalább pedagógiai programcsomag-elemek kifejlesztése felmenő rendszerben 2006/20/II. szám Tanulási cél, tematikus tananyag, tanulási program

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes